Du ser på Annonser

"Jeg vil at spillerne skal kunne lage seg et halskjede av peniser. Hvorfor ikke? Det er moro."

Slik avsluttet kreativ sjef på Conan Exiles, Joe Bylos, en liten samtale med PC Gamer der de snakket om mulighetene for at penisene i spillet skal få egne hitboxer.

Funcom slapp nylig deres massive Conan Exiles på Steam Early Access, og det har vært en suksess så langt. I tillegg til at mange spillere fattet interesse for rollespillet, så fikk det litt ekstra oppmerksomhet da det ble kjent at man kunne velge lengden på penis. Slike ting har som kjent en magisk tiltrekningskraft på oss i pressen, og under årets GDC kunne Joe Bylos adressere noe mange har lurt på.

"Mange spør meg om penisene. Jeg hadde forventet at folk skulle få seg en liten latter, men det ble mye større enn som så. Det var helt vilt.", sa Bylos.

Han ble også spurt om spillets peniser vil få egne hitboxer, og han kunne fortelle at de har muligheten til å gjøre det. Videre forteller han om hvordan folk reagerte da han hadde nevnt kastrering ved et tidligere tidspunkt:

"Folk gikk av skaftet fordi jeg nevnte kastreringen i en AMA på Reddit. Tanken bak kastrering er faktisk større enn som så... Etter at du har drept noen kan du klikke på kroppen deres og velge "høst trofé", og du kan få et øre, en fot eller en penis. Det vil ikke alltid være en penis, i hvert fall ikke hvis det er snakk om en kvinne."

Hvis du vil se Conan Exiles i aksjon, anbefaler vi at du sjekker ut videoen nedenfor. Der kan du se opptaket av en livestream vi gjorde tidligere.

Du ser på Annonser